[{"text_idx": "#000001", "text": "Lastatempe neniuj novaj\u0302oj venis de la Akademio de Esperanto. Lau\u0306 informoj ricevitaj de Libera Folio, la silento estas kau\u0306zita de interna konflikto, kiu povos konduki al demisio al pluraj konataj akademianoj."}, {"text_idx": "#000002", "text": "En la retejo de la Akademio de Esperanto aperis nenio nova post decembro 2014. Libera Folio eksciis, ke la Akademia silento estas kau\u0306zita de intensaj diskutoj, pri kiuj oni ne volas informi la g\u0302eneralan publikon."}, {"text_idx": "#000003", "text": "Dum la lastaj jaroj multegaj homoj lernis Esperanton per interreto, unuavice c\u0302e la populara retejo Duolingo, kiu havas kurson de Esperanto ne nur en la angla, sed nun ankau\u0306 en la hispana, kaj baldau\u0306 ankau\u0306 en la portugala."}, {"text_idx": "#000004", "text": "Tamen montrig\u0302is, ke multaj el la novaj lernintoj ne bone regas la uzon de la akuzativo, eble pro mankoj en la lernomaterialo. Jam de multaj jaroj la Akademio de Esperanto registris, ke novaj lernantoj havas problemojn pri la akuzativo, sed la tendenco ig\u0302is multe pli atentinda dum la lasta tempo, kiam c\u0302iam pli granda parto de la novuloj trovas Esperanton en interreto kaj lernas g\u0302in neorganizite."}, {"text_idx": "#000005", "text": "La Akademio de Esperanto en siaj internaj diskutoj konstatis, ke la akuzativo estas c\u0302iam pli ofte misuzata, au\u0306 ec\u0302 tute ne uzata, precipe en retaj diskutoj. Lige kun tio, kelkaj akademianoj tute serioze proponis diskuti, c\u0302u la akuzativo nepre estu deviga en moderna Esperanto."}, {"text_idx": "#000006", "text": "Iom surprize, inter la subtenantoj de tiu radikala propono trovig\u0302as ankau\u0306 Bertilo Wennergren, la verkinto de Plena Manlibro de Esperanta Gramatiko. Jen kiel li argumentas, responde al demando de Libera Folio:"}, {"text_idx": "#000007", "text": "\u2013 La malapero de akuzativo estas g\u0302enerala tendenco en multaj lingvoj kaj ke la fakto, ke g\u0302i atingis ankau\u0306 Esperanton, plian fojon nekontesteble pruvas, ke Esperanto estas natura homa lingvo."}, {"text_idx": "#000008", "text": "Kelkaj akademianoj proponis, ke oni iom post iom aprobu elizion de la akuzativo, c\u0302ar detala studo de la Fundamento montras, ke la akuzativo ne estas deviga. La 16 reguloj diras nur, ke la akuzativo havas la finaj\u0302on -n, sed ne difinas, kiam oni devas uzi g\u0302in. Lau\u0306 la Fundamento la artikolon oni povas \u201cen la unua tempo tute ne uzi\u201d, do eblas konkludi, ke la samo validu pri la akuzativo."}, {"text_idx": "#000009", "text": "Bertilo Wennergren rakontas, ke lau\u0306 pluraj akademianoj oni permesu, ke tiuj, kiuj ne sentas sin certaj pri la akuzativo ne uzu g\u0302in. Post dek jaroj oni reesploru la situacion kaj lasu la g\u0302eneralan uzon decidi, c\u0302u la akuzativo plu estas bezonata."}, {"text_idx": "#000010", "text": "\u2013 Simile kiel en aliaj lingvoj, ankau\u0306 en Esperanto tamen restos lingvaj fosilioj kiel memoraj\u0302o pri la iama g\u0302enerala uzo de la akuzativo. En Esperanto la akuzativo restos plu uzata almenau\u0306 c\u0302e la personaj pronomoj, por eviti ambiguecon, kiu alie aperus c\u0302e esprimoj kiel \u201cmi amas vi\u201d."}, {"text_idx": "#000015", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000016", "text": "Pri la forlaso de la akuzativo: absoluta fantaziaj\u0302o, kiun neniu serioze proponis. Ke multaj esperantistoj g\u0302in fus\u0302as, kiel ankau\u0306 aliajn lingvajn erojn, estas ja vero. Amasa demisio de la Akademio? Absoluta fantaziaj\u0302o, kiu g\u0302in inventis?"}, {"text_idx": "#000017", "text": "Ec\u0302 civitano kapablas ridigi, sed malintence."}, {"text_idx": "#000018", "text": "En la itala ni nomas tion \u201capril-fis\u0302o\u201d \ud83d\ude09"}, {"text_idx": "#000020", "text": "kial, diable, vi usaz grizetan coloron de teksto?\ntio ja estas malfacila por legi!"}, {"text_idx": "#000021", "text": "Chu ni senfine kverelu pri simpla litero \u201cn\u201d ? Kompreneble chiu rajtas fushe paroli \u2013\nsen aprobo de AdE !"}, {"text_idx": "#000022", "text": "Hodiau la unua de aprilo- ho mia memor`"}, {"text_idx": "#000023", "text": "Sur kia kulturo vi bazas tiujn vortojn ? April-fisxo, kion signifas ? Cxu Esperanto estas universala lingvo ?"}, {"text_idx": "#000024", "text": " kaj de tie saltu al pli detalaj lingvo-versioj (ekz. la germana au angla) por ekscii pli pri la (neklara) origino de la tago."}, {"text_idx": "#000025", "text": "Ho, mia kor\u2019! Vi preskau\u0306 mortigis min per tiu artikolo hodiau\u0306 matene. G\u0302is g\u0302ia fino kun nekredemo, sed tamen kredante, mi lasis min mistifiki.\nTre bone farite, sed atentu, ke la realo ne s\u0302telu la ideon. ?"}, {"text_idx": "#000026", "text": "Oni neniam scias, chu pri sherco temas okaze de io rilate al la Akademio de Esperanto, char: En ghi estas nur unu membro, pri kiu estas sciate kun certeco, ke li prijughas lingvajn demandojn tiel, kiel tion preskribas la statuto de la Akademio."}, {"text_idx": "#000027", "text": "Lau\u0306 Zamenhof la konstruo de Esperanto estas tute fremda por la parolantoj de la eu\u0306ropaj lingvoj, en kiuj aperis La Unua Libro. G\u0302i jam estis fremda al li mem, jam ne plu komprenanta, kio estis al li tute klara en lingvokreiva ag\u0302o infana (en Belostoko). Post gimnazia maturatesto li jam ne povis demeti la gramatikajn okuls\u0302irmilojn, fiksitajn en la tradicia lernejo. Pseu\u0306dofacilige li kompilis tian simplan priskribon, ke la lernontoj ec\u0302 ne rimarku ian diferencon inter la strukturo de Esperano kaj tiu de sia propra lingvo. Ripetadi kai instruadi tian priskribin estas ja facile, sed g\u0302i ne klarigas la reciproke interkomprenigan lingvokrean mekanismon de Esperanton. Rezultojn de tia instruado resumis Zlatko Tis\u0302ljar en sia jubilea konfeso \u201cMia sag\u0302o post 50 jaroj de instruado de Esperanto: (2012).\nEsperanto havas ne akuzativon, sed malsubjektigan adpozicion -n. Tamen Esperanto enhavas neniun memstaran elementon unuliteran, do tiu -n ne povas funkcii nek kiel prepozicio nek kiel postpozicio. Estante konsonanta, g\u0302i ne tau\u0306gas kiel prefikso. Restas nur unu ebleco \u2013 aldoni g\u0302in fine de vokal- au\u0306 diftongofina vortunifurmo au\u0306 personaj pronomoj au\u0306 al la 3 vokalfinaj numeraloj, kiel finfine faris Kalocsay en sia traduko de \u201cLa Tragedio de l\u2019Homo\u201d per la lipoj de Eva (eldono dua, 1961)"}, {"text_idx": "#000028", "text": "Bertilo: \u201d post dek jaroj oni reesploru la situacion kaj lasu la g\u0302eneralan uzon decidi, c\u0302u la akuzativo plu estas bezonata\u201d\nEn Esperanto gravas krea uzeblo, ne uzado, kiom ajn \u201cg\u0302enerala\u201d g\u0302i farig\u0302us.."}, {"text_idx": "#000030", "text": "La s\u0302oka \u201cnovaj\u0302o\u201d akademie akuzativa (kiu, agnoskende, povus esti vera \u2013 fakte plej mirigas, ke g\u0302i ne estas) jam generis dekduoble pli multe."}, {"text_idx": "#000032", "text": "Vidu, pri s\u0302ercoj eblas facile kaj sendang\u0302ere diskuti.\nLa konsternigan novaj\u0302on pri la ekstrema neprofesieco c\u0302e TEJO mi ne volis komenti, c\u0302ar ne havus sencon: Tiajn fiaskojn estigas la sistemo de mallongdau\u0306ra volontula estrado, similaj fiaskoj okazis kaj okazos, c\u0302ar c\u0302iun duan jaron novaj homoj senspertaj faras la samajn novulajn erarojn."}, {"text_idx": "#000033", "text": "\ud83d\ude42 Por dau\u0306rigi en facileblaj s\u0302ercoj, povas aldonig\u0302i jeno: \u2013 Ili estas ne pagataj, do ne spertaj, do ne eraraj, do ne fiaskaj, do ne normale raportendaj kontoj c\u0302e la fino, do ne longdau\u0306raj, konsekvence ne komenteblaj. Por parafrazi Amiko Carlo, kiu fantaziaj\u0302e inventis tiu TejO?"}, {"text_idx": "#000034", "text": "Similmalpage ne dau\u0306ris la sklavaj Romanaj tempoj, tamen komenti oni nun male povas plu , ec\u0302 definitive apogi lau\u0306 mi, la tendenco de Amiko Bertilo antau\u0306hierau\u0306tage por forgesi en lingvo internacia: l\u2019akuzativo(pli malpli sklavigo), kaj mi aldonus la supersigno(pli malpli religieco)."}, {"text_idx": "#000035", "text": "Sentimento(magneto) ekzistis as os c\u0302iutempe, dum scienco, certe ne la mono, sendube estas nia futuro."}, {"text_idx": "#000037", "text": "Kvankam nur lerta April-sherco ni tamen ghustigu tiujn asertojn:"}, {"text_idx": "#000038", "text": "\u201cdetala studo de la Fundamento montras, ke la akuzativo ne estas deviga. La 16 reguloj diras nur, ke la akuzativo havas la finaj\u0302on -n, sed ne difinas, kiam oni devas uzi g\u0302in.\u201d"}, {"text_idx": "#000044", "text": "Ni estas tiom stranga popolo, ke ajnan s\u0302ercon au\u0306 novaj\u0302on primovadan, kiom ajn strangan au\u0306 nekredeblan, ni unuavide kredas. Ec\u0302 duavide. Nur pene ni devas konvinki nin mem pri la falseco. Aliaj popoloj rimarkas pli rapide. Cerbumige."}, {"text_idx": "#000048", "text": "\u201d Tusxante la akuzativon mi povas al vi doni la jenan konsilon: uzu gxin cxiam nur en tiaj okazoj, kie vi vidas, ke gxi estas efektive necesa ., en cxiuj aliaj okazoj, kie vi ne scias, cxu oni devas uzi la akuzativon au la nominativon \u2013 uzu cxiam la nominativon. La akuzativo estas enkondukita nur el neceso, cxar sen gxi la senco ofte estus ne klara...\u201d"}, {"text_idx": "#000049", "text": "Kiel Vi vidas , la artikolo aperis dum carismo, diktaturo. Simile al via demando, ankau mi povus demandi :Cxu en diktaturo ne plu bezonatas akuzativo ? Sed, sxerco flanken !"}, {"text_idx": "#000050", "text": "Mi skribis pri tio, ke estus bone , se la akademianoj solvus la problemojn demokratie. Bedaurinde, Vi intermiksis la lingvan aferon kaj la manieron de decidofaro. Akuzativo kaj demokratio estas du malsamaj aferoj. Faras nenion. Erari estas home."}, {"text_idx": "#000051", "text": "Cxu vere mi \u201d gravege eraris \u201c?"}, {"text_idx": "#000052", "text": "Karaj, c\u0302u vi bonvolus atenti, ke c\u0302i tie temas pri unuaaprila s\u0302erco?!"}, {"text_idx": "#000057", "text": "Ekspedicio al Oceanio, rezultoj: La rusa vojag\u0302anto parolis en la scienca biblioteko de la Krimea Federacia UniversitatoUsona prezidanto Biden proponis eks-c\u0302efon de Mastercard Ajay Banga kiel prezidanton de Monda BankoMoldavujo neis rusiajn asertojn, ke Ukrainujo planas ataki C\u0302ednestrionKanada Suprema Kortumo malakceptis apelacion de soldato kiu filmis sin mem sekse mistraki kolegonRusa fotisto Viktor Pinc\u0302uk prezentis sian novan ekspozicion \"Afganio, 2008\" en Simferopolo (Krimeo)"}, {"text_idx": "#000058", "text": "Moldavio rifuzis uzi lingvon konstruitan de la sovetia kulturpolitikoEsplorante kurdan kvartalon en Azerbajg\u0302anoCifereca sekurigo + Lingvo"}, {"text_idx": "#000059", "text": "Subtenu informadon pri Esperanto en unu el la plej grandaj libro-foiroj de LatinamerikoIKU en Torino \u2013 plej ric\u0302a programo post 2015Forpasis Marcel Leereveld, la dojeno de au\u0306straliaj ersperantistoj"}]